OpenLLM-France/wikimedia huggingface dataset:
# Glaphyropoma spinosum

Glaphyropoma spinosum és una espècie de peix d'aigua dolça de la subfamília de les Copionodontinae dins la família dels tricomictèrids, i de l'ordre dels siluriformes. Viu a les aigües subterrànies de l'estat de Bahia al nord-est de Brasil a Sud-amèrica.
Els adults poden assolir 5,8 cm de longitud total. És un peix d'aigua dolça i de clima tropical.
L'epítet spinosum és llatí per espinós, en al·lusió a la presència d'odontodes operculars, únic en aquesta espècie de les Copionodontinae.

## Referències

* 1 2 3 Bichuette, Maria Elina; Pinna, Mario César Cardoso de; Trajano, Eleonora «A new species of Glaphyropoma: the first subterranean copionodontine catfish and the first occurrence of opercular odontodes in the subfamily (Siluriformes: Trichomycteridae)» (en anglès). Neotropical Ichthyology, 6, 2008, pàg. 301–306. ISSN: 1679-6225.
* ↑ Eschmeyer, William; van der Laan, Richard; Fricke, Ron. «spinosum, Glaphyropoma» (en anglès). Eschmeyer's Catalog of Fishes. California Academy of Sciences, 07-12-2020. [Consulta: 8 agost 2021].
* 1 2 Busson, Frédéric; Capuli, Estelita Emily. «Glaphyropoma spinosum Bichuette, de Pinna & Trajano, 2008» (en anglès). Fishbase.
# NES Remix (desambiguació)

«NES Remix» té aquests significats:
# Calai

Calai és un municipi de la província de Cuando Cubango. Té una extensió de 7.865 km² i 20.239 habitants. Comprèn les comunes de Calai, Maúe i Mavengue. Limita al nord amb el municipi de Nancova, a l'est amb els municipis de Mavinga i Dirico, al sud amb la República de Namíbia (regió de Kavango Est), i a l'oest amb el municipi de Cuangar.

## Referències

* ↑ Calai al web del cens d'Angola
# Catena Taruntius

La Catena Taruntius es una estructura geològica de tipus catena de la superfície de la Lluna situada amb el sistema de coordenades planetocèntriques a 3.54 ° de latitud N i 49.72 ° de longitud E. Fa un diàmetre de 69.24 km. El nom va ser fet oficial per la UAI l'any 1985 i pren el nom del cràter proper Taruntius.

## Referències

* ↑ "Catena Taruntius". Gazetteer of Planetary Nomenclature. USGS Astrogeology Research Program. (anglès)

## Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Amadeu Colldeforns i Margalló

Amadeu Colldeforns i Margalló (Gràcia, 28 de gener de 1892 - Barcelona, 19 de juliol de 1936) va ser un polític català mort durant la Guerra Civil espanyola.

## Biografia

Amadeu Colldeforns era fill de Josep Colldeforns i Llobet i de Filomena Margalló i Tort. Quan tenia quinze anys va començar a treballar a l'agència marítima de Ricard Torrebadella com a traductor i intèrpret. Als vint-i-un anys va ser gerent de l'empresa. Havia passat amb unes notes excel·lents els exàmens com a traductor i intèrpret jurat d'alemany, anglès, francès i italià. Va estar influenciat per la Unió Catalanista i el seu president Domènec Martí i Julià. Va ser seguidor de Francesc Macià i va ser secretari general de les joventuts d'Estat Català.
Es va casar amb la seva consina, Aurora Colldeforns i Soler, nascuda a la ciutat argentina de Buenos Aires. No van tenir fills. Va ser un home de confiança del President de la Generalitat de Catalunya Francesc Macià i el 1927 va ser nomenat cònsol a Barcelona de Letònia. Letònia havia aconseguit la independència amb l'ajuda dels Aliats durant la Primera Guerra Mundial i molts catalanistes s'havien fixat en la història d'aquest país.
A les eleccions al Parlament de Catalunya de 1932 va ser elegit diputat al Parlament de Catalunya per Esquerra Republicana de Catalunya. Va formar part de les Comissions permanents de Presidència, de Treball i Assistència Social de Peticions i d'Economia.
El 19 de juliol, Amadeu Colldefons i el seu pare, van morir en els combats que hi va haver entre els militars colpistes i les forces lleials a la Segona República Espanyola per culpa dels trets procedents de la caserna de les Drassanes.
L'1 d'octubre de 1936 el Parlament de Catalunya li va retre un homenatge i un any més tard, el Parlament aprovà una llei de pensió a la seva vídua.

## Referències

* ↑ Montclús i Esteban, Joaquim. «Letònia i Colldeforns». paper.avui.cat. [Consulta: 24 març 2008].
* ↑ «Amadeu Colldeforns i Margalló». www.memoriaesquerra.cat. [Consulta: 24 març 2008].
# Rubiana

Rubiana (arpità Rubiana) és un municipi italià, situat a la ciutat metropolitana de Torí, a la regió del Piemont. L'any 2007 tenia 2.048 habitants. Està situat a la Vall de Susa, una de les Valls arpitanes del Piemont. Limita amb els municipis d'Almese, Caprie, Condove, Val della Torre, Villar Dora i Viù.

## Administració

Llista d'alcaldes :
| Període | Identitat | Partit |
| 2004- | Michele Borletto | Llista cívica |
# Argut

Argut (oficialment Argut-Dessous) és un municipi occità de Comenge, a Gascunya, administrativament situat en el departament de l'Alta Garona, a la regió d'Occitània.

## Referències

* ↑ Toponímia occitana
# Camot

«Camot» té aquests significats:
* Camot (planta): Subespècie de la planta Scrophularia canina
* Camot: embotit de les Illes Balears, vegeu Camallot.
# Cal Badia (Castellfollit)

Cal Badia és una masia del municipi de Castellfollit de Riubregós (Anoia) inclosa en l'Inventari del Patrimoni Arquitectònic de Catalunya.

## Descripció

Casal de pedra de bon carreu, malauradament molt malmès per les modificacions que ha sofert al llarg dels anys. Té també algunes edificacions auxiliars annexes de pedra i d'altres més modernes. La porta principal és allindanada i té la data de 1766 inscrita a la llinda.

## Referències

* ↑ «Cal Badia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Mosquera (el Castellet)

Mosquera o La Boixoga és un paratge del terme municipal de Tremp, al Pallars Jussà, dins de l'antic terme ribagorçà d'Espluga de Serra.
Està situat al nord de la Roca Mosquera, en el seu mateix vessant, al sud-oest del poble del Castellet, i a l'esquerra del barranc del Comellar.

## Enllaços externs

* Institut Cartogràfic de Catalunya
# Lê Lương Minh

Lê Lương Minh (Thanh Hoa, 1 de setembre de 1952) és un polític i diplomàtic vietnamita, exsecretari general de l'Associació de Nacions del Sud-est Asiàtic (ASEAN). És membre del Partit Comunista del Vietnam.

## Primers anys

Lê Lương Minh es va graduar en l'Acadèmia Diplomàtica del Vietnam a Hanoi (Vietnam) en 1974, i en la Universitat Jawaharlal Nehru de Nova Delhi (l'Índia).

## Carrera política

En 1975, va començar la seva carrera en el Ministeri d'Afers exteriors del Vietnam. En 1993 va ser nomenat director general Adjunt d'Organitzacions Internacionals. En 1995, va ser nomenat Ambaixador - Representant Permanent davant l'Oficina de les Nacions Unides i altres organitzacions internacionals a Ginebra. En 1997, va ser nomenat Ambaixador - Representant Permanent Adjunt davant les Nacions Unides en la Seu. Des del 17 de febrer de 2004, és ambaixador del Vietnam davant les Nacions Unides a Nova York. Va ocupar aquest càrrec de 1995 a 1997 per a les institucions de l'ONU a Ginebra i com a adjunt a Nova York de 1997 a 1999. Va ser president del Consell de Seguretat de les Nacions Unides el juliol de 2008 i l’octubre de 2009. Va ser nomenat secretari general de l'ASEAN pel govern del Vietnam, càrrec que va assumir l'1 de gener de 2013. Els líders de l'ASEAN li van confirmar com a secretari general de l'ASEAN per a 2013-2017 en una cerimònia celebrada en la seu del bloc a Jakarta el 7 de gener de 2013.
El 10 de març de 2015, el portaveu del Ministeri d'Afers Exteriors xinès, Hong Lei, va declarar que Lê Lương Minh havia fet diverses declaracions que no eren coherents amb els fets sobre la qüestió del mar de l'Est (Mar de la Xina Meridional) i, alhora, extremadament inconsistents amb el seu estatus com a secretari general de l'ASEAN. Això divergeix seriosament la postura neutral de l'ASEAN sobre qüestions rellevants i perjudica la imatge de l'ASEAN. Al mateix temps, Hong Loi va aconsellar a Le Luong Minh que fes bé la seva feina com a secretari general de l'ASEAN, que no manllevés treball públic per fer el seu propi treball.

## Vida personal

És natural de Thanh Hóa, una ciutat costanera situada a 150 quilòmetres al sud de la capital del Vietnam, Hanoi. Està casat i té dues filles.

## Referències

* ↑ Permanent Mission of the Socialist Republic of Viet Nam Arxivat 2010-12-12 a Wayback Machine.
* ↑ ASEAN khẳng định tiến tới COC | Thanh Niên Online
* ↑ Vietnam Government Portal "Ambassador Lê Lương Minh, Vietnamese representative to the UNSC" Arxivat 2013-12-11 a Wayback Machine.
* 1 2 3 «Background: Who is Le Luong Minh, ASEAN Secretary-General?». Investvine.com, 16-01-2013. Arxivat de l'original el 16 de febrer 2016. [Consulta: 16 gener 2013].
* 1 2 «New ASEAN Secretary-General takes office». Investvine.com, 07-01-2013. Arxivat de l'original el 22 de gener 2013. [Consulta: 16 gener 2013].
* ↑ Permanent Mission of the Socialist Republic of Viet Nam Arxivat 2010-12-12 a Wayback Machine.
* ↑ Permanent Mission of the Socialist Republic of Viet Nam Arxivat 2010-12-12 a Wayback Machine.
* ↑ Security Council Press Statement On Kabul Bomb Attack
* ↑ Security Council Press Statement on the Kabul Bomb Attack
* ↑ Plantilla:Chú thích web
# Sant Isidre de Sucs

Sant Isidre de Sucs és l'església parroquial de Sucs, al municipi de Lleida, inclosa a l'Inventari del Patrimoni Arquitectònic de Catalunya.

## Descripció

Església entre mitgeres, d'una sola nau, d'estructura d'arc rebaixat, estucada i de campanar prismàtic. Motius neoclàssics a motllures i a façana exterior. Interior absolutament net, només pintat. Retaules de pintura moderna. Imatges de fusta i cel ras de plaques de guix. Sostre esfondrat en un sol lloc interior. Bigues de fusta i llistons de ferro que suporten el cel ras. Teula àrab.

## Referències

* ↑ «Església de Sucs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Gran Premi d'Alemanya del 2003

Resultats del Gran Premi d'Alemanya de Fórmula 1 de la temporada 2003, disputat al circuit de Hockenheimring el 3 d'agost del 2003.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 3 | Juan Pablo Montoya | Williams - BMW | 67 | 1h 28' 48. 769 | 1 | 10 |
| 2 | 5 | David Coulthard | McLaren - Mercedes | 67 | + 1' 05.459 min.. | 10 | 8 |
| 3 | 7 | Jarno Trulli | Renault | 67 | + 1' 09.060 min. | 4 | 6 |
| 4 | 8 | Fernando Alonso | Renault | 67 | + 1' 09.344 min. | 8 | 5 |
| 5 | 20 | Olivier Panis | Toyota | 66 | + 1 Volta | 7 | 4 |
| 6 | 21 | Cristiano da Matta | Toyota | 66 | + 1 Volta | 9 | 3 |
| 7 | 1 | Michael Schumacher | Ferrari | 66 | + 1 Volta | 6 | 2 |
| 8 | 17 | Jenson Button | BAR - Honda | 66 | + 1 Volta | 17 | 1 |
| 9 | 16 | Jacques Villeneuve | BAR - Honda | 65 | + 2 Voltes | 13 | |
| 10 | 9 | Nick Heidfeld | Sauber - Petronas | 65 | + 2 Voltes | 15 | |
| 11 | 14 | Mark Webber | Jaguar - Cosworth | 64 | Accident | 11 | |
| 12 | 18 | Nicolas Kiesa | Minardi - Cosworth | 62 | + 5 Voltes | 20 | |
| 13 | 11 | Giancarlo Fisichella | Jordan - Ford | 60 | Motor | 13 | |
| Ret | 19 | Jos Verstappen | Minardi - Cosworth | 23 | Hidràulics | 19 | |
| Ret | 15 | Justin Wilson | Jaguar - Cosworth | 6 | Caixa canvi | 16 | |
| Ret | 4 | Ralf Schumacher | Williams - BMW | 1 | Accident | 2 | |
| Ret | 10 | Heinz Harald Frentzen | Sauber - Petronas | 1 | Accident | 14 | |
| Ret | 2 | Rubens Barrichello | Ferrari | 0 | Accident | 3 | |
| Ret | 6 | Kimi Räikkönen | McLaren - Mercedes | 0 | Accident | 5 | |
| Ret | 12 | Ralph Firman | Jordan - Ford | 0 | Accident | 18 | |

## Altres

* Pole: Juan Pablo Montoya 1' 15. 167
* Volta ràpida: Juan Pablo Montoya 1' 14. 917 (a la volta 14)

## Referències

* «Web Oficial de la Fórmula 1». [Consulta: 24 - 06 - 2010].
# Moya (Gran Canària)

Moya és un municipi situat al nord de l'illa de Gran Canària, a les illes Canàries.
Es troba en el centre de la coneguda muntanya de Doramas, nom del cabdill guanxe proclamat guanarteme de Telde que va encapçalar la lluita d'aquest cantó grancanari contra els invasors espanyols en la guerra de conquesta (1478-1483). Doramas va ser assassinat en 1481 pel conqueridor Pedro de Vera. En la part alta de l'actual municipi es troba la cova de Doramas, suposat lloc de residència d'aquest guerrer.
Moya pren el seu nom del cognom del conquistador espanyol beneficiat pels repartiments de terres en aquesta zona. El municipi compta amb un ric patrimoni natural. En el seu sòl es troba l'espai natural dels Tilos, relicte de l'antiga selva de Doramas, que representa la major superfície de laurisilva de l'illa de Gran Canària. Per altra banda, Moya és bressol del poeta modernista canari Tomás Morales, la casa natal del qual és actualment un museu.

## Referències

Viccionari
# Bromsgrove

Bromsgrove és un poble del districte de Bromsgrove, Worcestershire, Anglaterra. Té una població de 34.820 habitants i districte de 96.769. Al Domesday Book (1086) està escrit amb la forma Bremesgrave.

## Referències

* ↑ (anglès)«Bromsgrove». City Population. [Consulta: 23 juny 2018].
* ↑ (anglès)«Bromsgrove». City Population. [Consulta: 23 juny 2018].
* ↑ (anglès)«Worcestershire A-D». The Domesday Book Online. [Consulta: 23 juny 2018].
# Parc Nacional de Khenifra

El parc nacional de Khenifra (amazic: ⴰⴼⵔⴰⴳ ⴰⵏⴰⵎⵓⵔ ⵏ ⵅⵏⵉⴼⵕⴰ) es troba a la regió de Fes-Meknès, al Marroc, entre les províncies de Khenifra i Ifrane, entre el llac Aguelmame Aziza i el llac Aguelmame Sidi Ali. La ciutat de Khenifra, que envolta el parc, té una posició estratègica entre Fes i Marràqueix, al cor de l'Atles Mitjà, que està a 82 km al sud-oest d'Azrou i 130 km al nord de Beni Mellal per la carretera nacional N·81. El Parc Nacional Khénifra és el de més recent creació al Marroc, sent establert l'any 2008, a causa de la importància econòmica i ambiental del Mig Atles, i la urgència per les amenaces al seu recursos naturals. Aquesta reserva natural, cobreix una àrea de 202.700 hectàrees.

## Galeria

* Krouchen en hivern.
* Oum Errabiaa a Khénifra.
* L'Oum Errabiaa vora Khénifra.
* Llac Aguelmame Aziza

## Referències

* ↑ http://ma.chm-cbd.net/manag_cons/esp_prot/stat_nat/parc_nat/parc-national-de-khenifra Arxivat 2017-07-01 a Wayback Machine.
* ↑ Khenifra National Park Arxivat 2015-02-26 a Wayback Machine., Protected Planet
# Sant Isidre de Tivenys

Sant Isidre de Tivenys és una antiga església de Tivenys (Baix Ebre) inclosa en l'Inventari del Patrimoni Arquitectònic de Catalunya.

## Descripció

Aquest edifici, d'origen religiós, que havia estat un temple, és relativament petit, d'una sola nau de planta rectangular, amb volta de canó.
La façana presenta porta d'accés central amb carreus i arc de mig punt adovellat (a l'arquivolta té un rebaix de forma rectangular). A sobre hi ha una mènsula de pedra, d'estil gòtic, amb escut on és esculpida una pinya, posteriorment sense estàtua, resguardada per una mena de coberta a dos vessants sobre arc, a manera de dosseret. Entorn d'aquests elements, la façana presenta quatre buits disposats simètricament a ambdós costats de l'eix central. El capcer és en punta, a dos vessants, com la coberta (anteriorment corbat).
La cantonada i la cornisa lateral són de carreus. L'interior és totalment reformat, posteriorment habilitat com biblioteca municipal.

## Història

Aquesta antiga església dedicada a sant Isidre fou la primera del poble que es té notícia. L'any 1574, el bisbe de Tortosa nombrà el primer capellà de Tivenys (que era de la noble família tortosina dels Pinyol, els quals tenen la pinya com a símbol heràldic). El Santíssim fou traslladat a la nova església barroca l'any 1774. Després l'edifici fou "Quartel" el 1837, escoles, magatzem i "Hogar Rural" de la Falange durant l'època franquista, fins que als anys vuitanta va ser condicionada per a Biblioteca Pública Municipal.

## Referències

* 1 2 3 4 «Sant Isidre de Tivenys». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 agost 2014].

## Enllaços externs

* «Sant Isidre de Tivenys». Mapa de recursos culturals. Diputació de Tarragona.
# Roberto Calasso

Roberto Calasso (Florència, 30 de maig de 1941 - Milà, 28 de juliol de 2021) fou un editor i escriptor italià.
Estudià literatura anglesa a la universitat de Roma i es graduà amb la tesi sobre The hieroglyphs of Sir Thomas Browne, dirigida per Mario Praz. Treballà a l'editorial Adelphi Edizioni de la seva fundació el 1962, i n'esdevingué director editorial el 1971, després en fou conseller-delegat el 1990 i finalment president el 1999. En els darrers anys impartí classes a la Universitat d'Oxford, dins el programa "Weinfield visiting professorship in European comparative literature", en especial sobre literatura i els déus.

## Bibliografia
### Bibliografia en italià

Novel·les:
* L'impuro folle, Milà: Adelphi, 1974
* La rovina di Kasch, Milà: Adelphi, 1983.
* Le nozze di Cadmo e Armonia, Milà: Adelphi, 1988.
* Ka, Milà: Adelphi, 1996.
* K., Milà: Adelphi, 2002.
* Il rosa Tiepolo, Milano: Adelphi, 2006.
* La Folie Baudelaire, Milano: Adelphi, 2008.
Assaigs:
* I quarantanove gradini, Milà: Adelphi, 1991.
* Sentieri tortuosi. Bruce Chatwin Fotografo, editor, Milà: Adelphi, 1998.
* La letteratura e gli dèi, Milà: Adelphi, 2001.
* Cento lettere a uno sconosciuto, Milà: Adelphi, 2003
* La follia che viene dalle Ninfe, Milà: Adelphi, 2005
Lliçons i articles:
* L'editoria come genere letterario, lliçó donada el 17 d'octubre de 2001 a Moscou, per una exposició de l'editorial Adelphi; publicada a "Adelphiana", 6 de novembre de 2001 Disponible en línia (PDF)

### Traduccions al català

* Les noces de Cadmos i Harmonia (traducció de Joan Castellanos i Eulàlia Roca); Edicions B, col. Línia d'ombra, 10; Barcelona, 1990. ISBN 9788440612946
* La follia que ve de les nimfes (traducció d'Anna Casassas); Quaderns Crema; Barcelona 2007. ISBN 9788477271116
* Com ordenar una biblioteca (traducció de Xavier Valls i Guinovart; Ed. Anagrama, col. Nous quaderns anagrama, 34; Barcelona, 2021. ISBN 9788433916471
* Memè Scianca (traducció de Pau Vidal); Días Contados, col. italica 14 (57); Barcelona 2023. ISBN 9788412471571

## Referències

* ↑ «E' morto Roberto Calasso - Ultima Ora» (en italià), 29-07-2021. [Consulta: 29 juliol 2021].
# Grant City

Grant City és una població dels Estats Units a l'estat de Missouri. Segons el cens del 2000 tenia 926 habitants.

## Demografia

Segons el cens del 2000, Grant City tenia 926 habitants, 409 habitatges, i 247 famílies. La densitat de població era de 283,8 habitants per km².
Dels 409 habitatges en un 27,4% hi vivien nens de menys de 18 anys, en un 46,2% hi vivien parelles casades, en un 10,5% dones solteres, i en un 39,4% no eren unitats familiars. En el 36,4% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,9% tenia menys de 18 anys, un 8,5% entre 18 i 24, un 22,5% entre 25 i 44, un 21,7% de 45 a 60 i un 24,4% 65 anys o més.
L'edat mediana era de 42 anys. Per cada 100 dones de 18 o més anys hi havia 78,5 homes.
La renda mediana per habitatge era de 23.897 $ i la renda mediana per família de 29.943 $. Els homes tenien una renda mediana de 22.813 $ mentre que les dones 15.625 $. La renda per capita de la població era de 14.009 $. Entorn del 13,4% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grant City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Grant City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cal Notari (Barcelona)

Cal Notari fou una masia situada al començament de la carretera d'Horta a Cerdanyola, a tocar dels terrenys de can Baliarda i de can Sitjar Gran. Aquesta estava dedicada totalment al conreu de la terra: vinyes i hort, ja que posseïa una mina d'aigua abundant, coneguda com la Font de cal Notari, on més tard coneguda com la Font del Gos. Va ser enderrocada per fer una variant de la Ronda de Dalt.

## Referències

* ↑ «Cal Notari (Barcelona)». Carta Arqueològica de Barcelona. Servei d'Arqueologia de Barcelona (CC-BY-SA via OTRS).
* ↑ DÍEZ QUIJANO, D., 2003. Les masies d'Horta. El Tinter, Barcelona.
* ↑ GIMÉNEZ COMPTE, C., 2009. Rutes de l'aigua als barris d'Horta-Guinardó. Ajuntament de Barcelona. Districte d'Horta-Guinardó, Barcelona.
# Bülbülyuvası

Bülbülyuvası són unes postres de la cuina turca fetes amb yufka (massa fina), xarop i festucs. Es poden considerar una varietat del baklava. En turc bülbül significa rossinyol, yuva significa niu d'ocell, i bülbül yuvası "niu de rossinyol". Aquest nom es refereix a la forma del dolç. Els nius de massa amb xarop s'omplen amb festucs.

## Vegeu també

* Badem tatlısı
* Şekerpare
* Şöbiyet

## Referències

* ↑ «The Oxford Companion to Sugar and Sweets» (en anglès). Michael Krondl, Eric Rath, Laura Mason, Geraldine Quinzio, Ursula Heinzelmann. [Consulta: 18 abril 2015].

## Enllaços externs

* Imatges de "bülbülyuvası"
# Patrici Ararsi

Patrici Ararsi (en llatí Patricius Ararsius, en grec Πατρίκιος Ἀράρσιος) va ser un escriptor cristià. Tot i el seu nom, probablement era d'origen grec. La seva època és desconeguda.
Va escriure un discurs en grec titulat en llatí Oceanus, un passatge del qual és reproduït al Synodicon vetus de Fabricius. El fragment s'anomena Πατρικίου Ἀραρσίου τοῦ μάκαρος, ἐκ τοῦ λόγου αὐτοῦ τοῦ ἐπιλεγομένου Ὠκεανοῦ.

## Referències

* ↑ [https://quod.lib.umich.edu/m/moa/acl3129.0001.001/269?rgn=pages;view=image;q1=ArarosSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 254. ]